CELEX: C2007/235/40
Language: da
Date: 2007-10-06 00:00:00
Title: Sag T-300/07: Sag anlagt den 31. juli 2007 — Evropaïki Dynamiki mod Kommissionen

6.10.2007   
            
            
               DA
            
            
               Den Europæiske Unions Tidende
            
            
               C 235/22
            
         Sag anlagt den 31. juli 2007 — Evropaïki Dynamiki mod Kommissionen
   (Sag T-300/07)
   (2007/C 235/40)
   Processprog: engelsk
   Parter
   
      Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved lawyer N. Korogiannakis)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af Kommissionens beslutning ved Generaldirektoratet for Informationsteknologi om ikke at vælge sagsøgerens bud som svar på en åben udbudsrunde i forbindelse med ENTR/05/078 — DIT EUROPA parti 1 (redigeringsarbejde og oversættelser) til »drift og vedligeholdelse af portalen Dit Europa« (EUT 2006/S 143-153057), meddelt sagsøgeren ved skrivelse af 21. maj 2007 (»beslutning om parti 1«) og om at tildele kontrakterne til den valgte entreprenør.
            
         
               —
            
            
               Annullation af Kommissionens (DIGIT) beslutning om ikke at vælge sagsøgerens bud som svar på en åben udbudsrunde i forbindelse med ENTR/05/078 — DIT EUROPA parti 2 (infrastrukturforvaltning) til »drift og vedligeholdelse af portalen Dit Europa« (EUT 2006/S 143-153057), meddelt sagsøgeren ved skrivelse af 13. juli 2007 (»beslutning om parti 2«) og om at tildele kontrakterne til de valgte entreprenører.
            
         
               —
            
            
               Kommissionen (DIGIT) pålægges at betale erstatning for de tab, sagsøgeren har lidt som følge af den omhandlede udbudsprocedure, med et beløb på 1 125 000 EUR for parti 1 og 825 000 EUR for parti 2.
            
         
               —
            
            
               Kommissionen (DIGIT) tilpligtes at betale sagsøgerens omkostninger og øvrige udgifter i forbindelse med dette sagsanlæg, også selv om sagsøgte frifindes.
            
         Søgsmålsgrunde og væsentligste argumenter
   Sagsøgeren har til støtte for påstandene anført, at den ordregivende myndighed, General-direktoratet DIGIT, i forbindelse med udbudsprocedure ENTR/05/078 — DIT EUROPA parti 1 (redigeringsarbejde og oversættelser) til »drift og vedligeholdelse af portalen Dit Europa« (EUT 2006/S 143-153057) og ENTR/05/078 — DIT EUROPA parti 2 (infrastrukturforvaltning) til »drift og vedligeholdelse af portalen Dit Europa« (EUT 2006/S 143-153057) tilsidesatte sine forpligtelser i henhold til finansforordningen (1), dens gennemførelsesbestemmelser og direktiv 2004/18/EF (2), såvel som principperne om gennemsigtighed og ligebehandling.
   Sagsøgeren har endvidere gjort gældende, at den ordregivende myndighed begik adskillige grundlæggende skønsfejl, der førte til afvisning af sagsøgerens bud. Endvidere tilsidesatte den ordregivende myndighed angiveligt sin forpligtelse til at begrunde sin beslutning, og navnlig at oplyse sagsøgeren om, hvilke fordele tilbudsgiveren, der fik tildelt kontrakterne, havde i forhold til sagsøgeren.
   Sagsøgeren nedlægger derfor påstand om annullation af Kommissionen for De Europæiske Fællesskabers beslutning om at afvise sagsøgerens bud og tildele kontrakterne til den valgte entreprenør, samt om at Kommissionen tilpligtes at betale alle sagens omkostninger, også selv om sagsøgte frifindes. Subsidiært for det tilfælde, at kontrakten allerede er udført på tidspunktet for Domstolens afgørelse, eller hvis det ikke længere er muligt at annullere beslutningen, nedlægger sagsøgeren påstand om økonomisk kompensation (erstatning) på 1 125 000 EUR for parti 1 og 825 000 EUR for parti 2 i overensstemmelse med artikel 235 EF og artikel 288 EF.
   
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).
   
      (2)  Europa-Parlamentets og Rådets direktiv nr. 2004/18/EF af 31.3.2004 om samordning af fremgangs-måderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).